ශ්‍රී ලංකාව සමඟ ක්‍රමෝපාය ආරක්ෂක සහයෝගීතාව වර්ධනය කරලීමේ අරමුණින්  ඕස්ට්‍රේලියාව ආරක්ෂක ධවල පත්‍රිකාවක් සකස් කර තිබෙනවා.එමගින් දෙරට අතර දේශසීමා ආරක්ෂාව තහවුරු කරලීමටත්, කලාපීය අවස්ථාවන් මෙන්ම අභියෝගයන්ට මුහුණදීමටත් අපේක්ෂා කෙරෙන බවයි ඒ පිළිබඳ වාර්තාවක් ගෙන එන ද ඩිප්ලොමැට් වෙබ් අඩවිය සදහන් කළේ.ඕස්ට්‍රේලියාව සහ ශ්‍රී ලංකාව පසුගිය කාලය තුළ කලාපීය සංවිධාන කිහිපයකදීම සමීපව කටයුතු කළා.කලාපයේ ආරක්ෂාව සහ ස්ථාවරභාවය උදෙසා ශ්‍රී ලංකාව සහ  ඕස්ට්‍රේලියාව අතර සහයෝගීතාව වැදගත් වන බවයි අදාළ ධවල පත්‍රිකාව මගින් පෙන්වා දී ඇත්තේ.දැනටමත් ශ්‍රී ලංකාව සහ  ඕස්ට්‍රේලියාව මිනිස් ජාවාරම් ඇතුළු දේශසීමා හරහා සිදුවන අපරාධ මැඬලීම සඳහා සමීප සහයෝගීතාවයකින් කටයුතු කරනවා.